AIŠKINAMASIS RAŠTAS

Dėl Molėtų rajono savivaldybėsinfrastruktūros plėtros priemonių plano, savivaldybės infrastruktūros plėtros rėmimo programos lėšų panaudojimo plano patvirtinimo

1. **Parengto tarybos sprendimo projekto tikslai ir uždaviniai**

Sprendimo projektas parengtas vykdant Lietuvos Respublikos vietos savivaldos įstatymo, Lietuvos Respublikos savivaldybių infrastruktūros plėtros įstatymo nuostatas, kad savivaldybės tarybos kompetencija yra patvirtinti savivaldybės infrastruktūros plėtros priemonių planus ir savivaldybės infrastruktūros plėtros rėmimo programos lėšų panaudojimo planus. Savivaldybės infrastruktūros plėtros priemonių planas parengtas atsižvelgiant į Molėtų rajono savivaldybės 2021-2023 metų strateginiame veiklos plane numatytas priemones.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymas;

Lietuvos Respublikos savivaldybių infrastruktūros plėtros įstatymas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės:

Pasinaudodamas savivaldybės tarybos suteiktais įgaliojimais ir Lietuvos Respublikos savivaldybių infrastruktūros plėtros įstatyme nustatytais atvejais, savivaldybės infrastruktūros plėtros organizatorius galės organizuoti ir įgyvendinti savivaldybės reikmes atitinkančią Molėtų rajono savivaldybės infrastruktūros plėtrą.

Neigiamų pasekmių nenumatoma.

**4. Priemonės sprendimui įgyvendinti**

Savivaldybės tarybos patvirtintas sprendimas suteiks teisę valdyti ir kontroliuoti savivaldybės inžinerinės ir socialinės infrastruktūros plėtros procesus, finansuoti savivaldybės infrastruktūros plėtrą.

**5. Lėšų poreikis ir jų šaltiniai**

Savivaldybės infrastruktūros plėtros plane numatytų priemonių įgyvendinimui bus panaudotos Europos sąjungos fondų, Valstybės investicijų programos, Kelių plėtros ir priežiūros programos, savivaldybės biudžeto, įmonių ir kitos lėšos.

**6. Vykdytojai, įvykdymo terminai**

Sprendimo vykdytojas – savivaldybės infrastruktūros plėtros organizatorius. Įvykdymo terminai – iki einamųjų metų pabaigos įgyvendinti savivaldybės infrastruktūros plėtros priemonių plane numatytas priemones, parengti savivaldybės infrastruktūros plėtros rėmimo programos ir jos administravimo lėšų panaudojimo ataskaitą ir pateikti ją tikrinti viešojo intereso įmonių audito įmonei ar auditoriui.